Skogerle

Skogerle (Dendronanthus indicus) er en monotypisk spurvefugl (Passeriformes) i erlefamilien (Motacillidae) og eneste art i slekten Dendronanthus. Arten blir av og til plassert sammen med erlene (Motacilla) og er nærmest beslektet med disse fuglene, men trolig mer basal.

Biologi 
Skogerle blir 16–18 cm lang og veier typisk 14–17 g. Arten har et karakteristisk kryptisk vinge- og brystmønster i sort og hvitt, men er ellers grønnaktig gråbrun på oversiden og hvit på buksiden. Stjerten og bena er lange, mens nebbet er rett og noe mindre slankt enn hos sine nærmeste slektninger erlene. Arten har også kortere tars (det lange mellomfotbeinet) og en mindre langstrakt og mer buet bakklo enn disse fuglene. Øynene er mørke og fuglen har ei lys øyestripe som starter nær nebbroten og går i ei bue over øyene og videre bakover mot nakken.

Skogerle er en trekkfugl som hekker fra Ussuriland i Russlands fjerne østen og sørover til Sichuan, Guizhou og Fujian i Kina, sjelden også på Honshu og Kyushu i Japan. Fuglene overvintrer lenger sør i Sørøst-Asia og Sørvest-India, samt på Sri Lanka og De store Sundaøyer.

Arten trives i skog med sekundær vekst og i åpent landskap med spredte trær, opp i høyder til  og ofte i nærheten av rennende vann. Dietten består for det meste av små virvelløse dyr som fuglene fanger på bakkeplanet.

Skogerlene er monogame og territoriale. Arten hekker i perioden april–juni. Hunnen bygger redet og legger typisk 4–5 egg, som hun ruger alene. Hannen mater henne i denne perioden, mens begge foreldrene mater ungene når de klekker.

Inndeling 
Inndelingen og underartenes utbredelse følger Birds of the World. Norske navn på artene følger Norsk navnekomité for fugl.

 Passeriformes, spurvefugler
 Passeri, sangfugler
 Passerida
 Passeroidea
 Motacillidae, erlefamilien
 Dendronanthus, skogerle, monotypisk
 D. indicus, skogerle (monotypisk)
 Motacilla, erler, 13 arter
 Madanga, madanga, monotypisk
 Anthus, piplerker, 42 arter
 Tmetothylacus, gullpiplerke, monotypisk
 Hemimacronyx, sitronpiplerker, 2 arter
 Macronyx, savannepiplerker, 7 arter

Referanser

Eksterne lenker 
 

Erler og piplerker